ເກືອບ 70 ປະເທດ ໄດ້ສະເໜີ ໃຫ້ການ ຊ່ວຍເຫລືອແກ່ຍີ່ປຸ່ນ
ສະຫະລັດກໍພ້ອມທີ່ຈະໃຫ້ ການຊ່ວຍເຫລືອ ແກ່ຍີ່ປຸ່ນ ​ໃນ​ທຸກໆ​ທາງ​ທີ່​ສາມາດ​ເຮັດ​ໄດ້. ຂະນະດຽວກັນ ກໍາປັ່ນ USS Ronald Reagan ກໍເດີນທາງໄປຮອດແລ້ວ.
ພວກທີມຊ່ວຍເຫລືອກູ້ໄຟແລະການຊ່ວຍເຫລືອຈາກນາໆ ຊາດ ກໍາລັງຫລັ່ງໄຫລໄປຍັງຍີ່ປຸ່ນ ໃນຂະນະທີ່ຍີ່ປຸ່ນພະຍາ ຍາມຮັບມືກັບສະພາບການລຸນຫລັງແຜ່ນດິນໄຫວຂະໜາດ ໃຫຍ່ ແລະຄື້ນຟອງຍັກຊຶນາມິ ແລະວິກິດການນີວເຄລຍທີ່ ກໍາລັງມີຂຶ້ນຢູ່ໃນຂະນະນີ້ ພວກຊ່ຽວຊານຂອງອົງການສະຫະປະຊາຊາດກໍາລັງຢູ່ໃນ ທີ່ເກີດເຫດ ເພື່ອຊ່ວຍປະສານງານຄວາມພະຍາຍາມກູ້ໄພ ແລະໃຫ້ການຊ່ວຍເຫລືອ ແກ່ພວກທີມງານທ້ອງຖິ່ນ ເທົ່າເຖິງປັດຈຸບັນນີ້ມີ ເກືອບ 70 ປະເທດແລ້ວທີ່ໄດ້ສະເໜີ ໃຫ້ການຊ່ວຍເຫລືອແກ່ຍີ່ປຸ່ນ ທີມງານຈາກເກົາຫລີໄຕ້ ແລະຈີນທີ່ມີຄວາມຊໍານານພິເສດໃນການຄົ້ນຫາ ແລະກູ້ໄພ ກໍໄປຮອດຍີ່ປຸ່ນແລ້ວ ກໍາປັ່ນບັນທຸກເຮືອບິນ USS Ronald Reagan ຂອງ ສະຫະລັດ ໄດ້ເດີນທາງໄປຮອດນອກຝັ່ງທະເລຂອງຍີ່ປຸ່ນໃນວັນອາທິດມື້ນີ້ ລ່ວງໜ້າ ກໍາປັ່ນລໍາອື່ນໆຂອງສະຫະລັດທີ່ກໍາລັງມຸ້ງໜ້າໄປຍັງເຂດດັ່ງກ່າວ ເຊັ່ນກັນ ທ່ານ ຈອນ ຣູສ ເອກອັກຄະລັດຖະທູດສະຫະລັດປະຈໍາຍີ່ປຸ່ນກ່າວວ່າ ສະຫະລັດພ້ອມແລ້ວທີ່ຈະໃຫ້ ການຊ່ວຍເຫລືອແກ່ຍີ່ປຸ່ນໃນທຸກໆທາງທີ່ສາມາດເຮັດໄດ້ ນອກນັ້ນ ຄະນະກໍາມາທິການຄວບຄຸມນີວເຄລຍຂອງສະຫະລັດ ກໍໄດ້ສົ່ງຜູ້ຊ່ຽວຊານ ສອງຄົນໄປໃຫ້ການຊ່ວຍເຫລືອຍີ່ປຸ່ນ ໃນການຮັບມືກັບພາວະສຸກ ເສີນທີ່ເຕົາແຍກປະ ລະມະນູສອງແຫ່ງ ສ່ວນອັງກິດ ກໍກໍາລັງກຽມຈະສົ່ງພວກທີມງານຄົ້ນຫາແລະກູ້ໄພໄປທາງອາກາດ ພ້ອມດ້ວຍ ອຸບປະກອນສໍາລັບຍົກຂອງໜັກແລະຕັດຈໍານວນຫລາຍຕັນ ອອສເຕຣເລຍ ຝຣັ່ງ ສວິທ ເຊີແລນດ໌ ແລະສິງຄະໂປ ກໍກໍາລັງຈັດ ສົ່ງພວກທີມງານຄົ້ນຫາແລະກູ້ໄພ ແລະພວກຊ່ຽວ ຊານອື່ນໆໄປຍັງຍີ່ປຸ່ນ ເຊັ່ນກັນ